Emina Memija
Emina Memija (1938-2012), historičar književnosti. Studij je završila na Odsjeku za orijentalnu filologiju Filozofskog fakulteta u Sarajevu 1964. Doktorsku disertaciju pod nazivom: Štampana knjiga i periodika u Bosni i Hercegovini, odbranila je 1985. Bila je na specijalizaciji arapskog jezika u Tunisu. Radila je u Večernjim novinama i Oslobođenju. Bhila je urednik revije Odjek. Izabrana je 1993. u zvanje docenta na Odsjeku za opštu književnost i bibliotekarstvo Filozofskog fakulteta u Sarajevu, 1997. za vanrednog, a 2003. za redovnog profesora. Predavla je predmete Historija pisma i knjige i biblioteka i Organizacija biblioteka. Penzionisana je 2008. i izabrana za professora emeritusa. Bavila se kulturom bosanskohercegovačkog prostora u širem smislu, pismenosti i književnosti u osmanskom razdoblju u Bosni i Hercegovini, posebno historijom štampe i periodike te ustrojstvom biblioteka. Objavila niz radova u naučnim i stručnim časopisima (Pregled, Bibliotekarstvo, Odjek, Wiener Slawistischer Almanah, Sesler). Bila je urednik edicije Bošnjačka književnost u 100 knjiga pri BZK “Preporod”, član redakcije časopisa Bibliotekarstvo, član Upravnog odbora Orijentalnog instituta u Sarajevu, član Savjeta Narodne i univerzitetske biblioteke u Tuzli i predsjednik Komisije za stručne ispite Nacionalne i univerzitetske biblioteke BiH.